আবু সাঈদ খান বলেন, মানব সভ্যতায় কৃষি ব্যবস্থার প্রবর্তন হয়েছে নারীদের হাত ধরে। কিন্তু তারা এখনো তাদের অধিকার থেকে বঞ্চিত ও প্রতিনিয়ত বৈষম্যের শিকার হচ্ছে। পুরুষরা নিজেদের স্বার্থ চিন্তা করে ক্ষমতার বলে সমাজকে পুরুষতান্ত্রিক বানিয়ে রেখেছে। তাতে বিশেষ লাভ হবে না। বৈষম্যভিত্তিক পরিবার বা সমাজে এগিয়ে যেতে পারে না। এ বৈষম্য দূর করে নারী-পুরুষ সমতা আনতে লড়াই চালিয়ে যেতে হবে। নারী-পুরুষ সমতার লড়াই এ সফল হতে সরকারের নীতি, শিক্ষা ও পুরুষতান্ত্রিক মানসিকতার আমূল পরিবর্তন দরকার।